[pic] | EUROOPA ÜHENDUSTE KOMISJON |

Brüssel 21.6.2005

KOM(2005) 289 lõplik

Ettepanek:

NÕUKOGU MÄÄRUS (EÜ, EURATOM)

millega tunnistatakse kehtetuks nõukogude määrus nr 6/66/Euratom, 121/66/EMÜ, nõukogude määrus nr 7/66/Euratom, 122/66/EMÜ ja nõukogude määrus nr 174/65/EMÜ, 14/65/Euratom

(komisjoni esitatud)

SELETUSKIRI

ETTEPANEKU ESITAMISE TAUST |

Ettepaneku põhjused ja eesmärgid Nõukogu 22. märtsi 2004. aasta määrusega (EÜ, Euratom) nr 723/2004 muudeti määrust (EMÜ, Euratom, ESTÜ) nr 259/68, millega kehtestatakse Euroopa ühenduste ametnike personalieeskirjad ja ühenduste muude teenistujate teenistustingimused. Selle määrusega tunnistati muu hulgas kehtetuks personalieeskirjade VII lisa artiklid 14a ja 14b ning VIII lisa artikkel 39. Kõnealused artiklid käsitlesid vastavalt: – eluasemetoetuse ja transporditoetuse andmist. Et tagada personalieeskirjade VII lisa artiklite 14a ja14b rakendamine, olid nõukogud vastu võtnud määruse nr 6/66/Euratom, 121/66/EMÜ, millega kehtestatakse eluasemetoetusega hõlmatud kohtade loetelu, toetuse maksimumsumma ja selle andmise eeskirjad, ning määruse nr 7/66/Euratom, 122/66/EMÜ, millega kehtestatakse kohtade nimekiri, kus võib anda transporditoetust, toetuse maksimumsumma ja selle andmise eeskiri. – suremus- ja töövõimetustabelite ning kindlustusmatemaatiliste väärtuste arvutamisel kasutatavaid eeldatavaid töötasutõususid käsitlevate sätete vastuvõtmist eelarvepädevate asutuste poolt. Kõnealused kindlustusmatemaatiliste väärtuste arvutamise näitajad kehtestati nõukogude määrusega nr 174/65/EMÜ, 14/65/Euratom, mis võeti vastu vastavalt personalieeskirjade VIII lisa artiklile 39. Kuna pärast personalieeskirjade läbivaatamist on need määrused muutunud tarbetuks, on nad seega aegunud. Selguse ja õiguskindluse huvides tuleks need määrused selgesõnaliselt kehtetuks tunnistada. |

Üldine taust Käesoleva ettepaneku esitamine on osa toimingutest, mille eesmärk on personalieeskirjade reformi tõttu tarbetuks muutunud 84 rakendusakti kehtetuks tunnistamine Muud asjaomased rakendusaktid on institutsioonide ühiseeskirjad, üldised rakendussätted, komisjoni otsused ja haldusjuhtide järeldused. |

Ettepanekus käsitletavas valdkonnas kehtivad õigusnormid Valdkonnas, mida ettepanek käsitleb, ei kehti muid õigusnorme kui need, mille kohta esitatakse kehtetuks kuulutamise ettepanek. |

Kooskõla Euroopa Liidu muude poliitikasuundade ja eesmärkidega Ettepanek on kooskõlas eesmärgiga parandada läbipaistvust ja õiguskindlust aegunud õigusnormide selgesõnalise kehtetuks kuulutamise teel. |

KONSULTATSIOONID HUVIRÜHMADEGA JA MÕJUDE HINDAMINE |

Konsultatsioonid huvirühmadega |

Kasutatud konsultatsioonimeetodid, asjaomased sektorid ja vastajate üldine iseloomustus Ettepaneku üle konsulteeriti ametiühingutega ja kutseorganisatsioonidega personalieeskirjade artikli 24b tähenduses Konsulteeriti ka personalikomiteega ja personalieeskirjade komiteega (vt personalieeskirjade artikkel 10). |

Kokkuvõte saadud vastustest ja viisist, kuidas neid arvesse võeti Konsulteeritud isikud väljendasid pooldavaid arvamusi ega teinud muudatusettepanekuid. |

Eksperthinnangu taotlemine ja kasutamine |

Välise eksperthinnangu vajadust ei tekkinud. |

Mõjude hindamine Teine võimalus oleks nimetatud kolm määrust jõusse jätta, see oleks aga vastuolus eesmärgiga parandada läbipaistvust ja õiguskindlust. Esitatud ettepanek aitab kaasa ühenduse õigustiku „puhastamisele“ praktilise kasutusväärtuseta õigusaktidest. |

ETTEPANEKU ÕIGUSLIK KÜLG |

Kokkuvõte kavandatud meetmetest Kolme personalieeskirjade reformi tõttu aegunud nõukogude määruse kehtetuks kuulutamine. |

Õiguslik alus Euroopa ühenduste ametnike personalieeskirjad |

Subsidiaarsuse põhimõte Ettepanek käsitleb valdkonda, mis kuulub ühenduse ainupädevusse. Subsidiaarsuse põhimõtet seega ei kohaldata. |

Proportsionaalsuse põhimõte Ettepanek on kooskõlas proportsionaalsuse põhimõttega järgmistel põhjustel. |

Ettepaneku eesmärk on tühistada kolm määrust ja seda ei ole võimalik saavutada lihtsamate vahenditega. |

Ettepanek ei tekita ühendustele ega liikmesriikidele rahalisi kulutusi ega halduskoormust. |

Vahendite valik |

Kavandatud vahend(id): määrus. |

Muud vahendid ei oleks olnud piisavad järgmistel põhjustel. Tegemist on kolme määruse kehtetuks kuulutamisega ja seda tuleb vältimatult teha määruse vormis. |

MÕJU EELARVELE |

Ettepanek ei mõjuta ühenduse eelarvet. |

LISATEAVE |

Lihtsustumine |

Ettepanek toob kaasa õigusraamistiku lihtsustumise. |

Ettepanek võimaldab vähendada ühenduse õigustiku mahtu. |

Kehtivate õigusaktide tühistamine Ettepaneku vastuvõtmine tingib teatavate õigusnormide tühistamise. |

1. Ettepanek:

NÕUKOGU MÄÄRUS (EÜ, EURATOM)

millega tunnistatakse kehtetuks nõukogude määrus nr 6/66/Euratom, 121/66/EMÜ, nõukogude määrus nr 7/66/Euratom, 122/66/EMÜ ja nõukogude määrus nr 174/65/EMÜ, 14/65/Euratom

EUROOPA LIIDU NÕUKOGU,

võttes arvesse Euroopa ühenduste ametnike personalieeskirju (edaspidi „personalieeskirjad“) ja muude teenistujate teenistustingimusi, mis on kehtestatud määrusega (EMÜ, Euratom, ESTÜ) nr 259/68,[1]

võttes arvesse komisjoni ettepanekut,

võttes arvesse personalieeskirjade komitee arvamust

ning arvestades järgmist:

(1) Nõukogude 28. juuli 1966 aasta määrusega nr 6/66/Euratom, 121/66/EMÜ, millega kehtestatakse eluasemetoetusega hõlmatud kohtade loetelu, toetuse maksimumsumma ja selle andmise eeskirjad,[2] kehtestati personalieeskirjade VII lisa artikli 14a rakendamise kord. Kuna kõnealune artikkel tunnistati kehtetuks nõukogu 22 märtsi 2004. aasta määrusega (EÜ, Euratom) nr 723/2004, millega muudetakse Euroopa ühenduste ametnike personalieeskirju ja ühenduse muude teenistujate teenistustingimusi,[3] siis on määrus nr 6/66/Euratom, 121/66/EMÜ muutunud tarbetuks.

(2) Sama on olukord nõukogude 28. juuli 1966 aasta määruse nr 7/66/Euratom, 121/66/EMÜ puhul, millega kehtestatakse kohtade nimekiri, kus võib anda transporditoetust, toetuse maksimaalsumma ja selle andmise eeskiri.[4] See määrus käsitleb personalieeskirjade VIII lisa artikliga 14b ettenähtud transporditoetuse andmise korda. Kõnealune artikkel on samuti määrusega (EÜ, Euratom) nr 723/2004 kehtetuks tunnistatud.

(3) Samasugune olukord on tekkinud nõukogude määruse nr 174/65/EMÜ, 14/65/Euratom puhul, (Euroopa ühenduste ametnike personalieeskirjades sätestatud kindlustusmatemaatiliste väärtuste arvutamisel kasutatavate suremus- ja töövõimetustabelite ning eeldatavate töötasutõusude kohta),[5] mis võeti vastu, et tagada personalieeskirjade VIII lisa artikli 39 rakendamine; see artikkel on samuti määrusega (EÜ, Euratom) nr 723/2004 kehtetuks tunnistatud.

(4) Selguse ja õiguskindluse huvides tuleks eespool nimetatud tarbetuks muutunud nõukogude määrused selgesõnaliselt kehtetuks tunnistada,

ON VASTU VÕTNUD KÄESOLEVA MÄÄRUSE:

Artikkel 1

Määrus nr 6/66/Euratom, 121/66/EMÜ, määrus nr 7/66/Euratom, 122/66/EMÜ ja määrus nr 174/65/EMÜ, 14/65/Euratom tunnistatakse kehtetuks.

Artikkel 2

Käesolev määrus jõustub seitsmendal päeval pärast Euroopa Liidu Teatajas avaldamist.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

[1] EÜT L 56, 4.3.1968, lk 1. Määrust on viimati muudetud määrusega (EÜ, Euratom) nr 31/2005 (ELT L 8, 12.01.2005, lk 1).

[2] EÜT 150, 12.8.1966, lk 2749. Määrust on viimati muudetud nõukogu määrusega (ESTÜ, EÜ, Euratom) nr 3358/94 (ELT L 356, 31.12.1994, lk 1).

[3] ELT L 124, 27.4.2004, lk 1.

[4] EÜT 150, 12.8.1966, lk 2751. Määrust on viimati muudetud nõukogu määrusega (EÜ, ESTÜ, Euratom) nr 2460/98 (ELT L 307, 17.11.1998, lk 4).

[5] EÜT 226, 31.12.1965, lk 3309.